CELEX: 32018L0739
Language: sl
Date: 2018-03-01 00:00:00
Title: Delegirana direktiva Komisije (EU) 2018/739 z dne 1. marca 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v zlitinah z jeklom zaradi prilagoditve znanstvenemu in tehničnemu napredku (Besedilo velja za EGP. )

18.5.2018   
            
            
               SL
            
            
               Uradni list Evropske unije
            
            
               L 123/103
            
         DELEGIRANA DIREKTIVA KOMISIJE (EU) 2018/739
   z dne 1. marca 2018
   o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v zlitinah z jeklom zaradi prilagoditve znanstvenemu in tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(a) Direktive,
   ob upoštevanju naslednjega:
   
               (1)
            
            
               Direktiva 2011/65/EU določa, da morajo države članice zagotoviti, da električna in elektronska oprema, dana na trg, ne vsebuje svinca.
            
         
               (2)
            
            
               Točka 6(a) Priloge III k Direktivi 2011/65/EU je izvzela uporabo svinca v zlitinah z jeklom za strojno uporabo in v pocinkanem jeklu, ki vsebujejo do 0,35 masnih % svinca, do 21. julija 2016. Komisija je pred 21. januarjem 2015 v skladu s členom 5(5) Direktive 2011/65/EU prejela zahtevek za obnovitev te izjeme v zvezi s kategorijami 1 do 7 in 10.
            
         
               (3)
            
            
               Svinec se dodaja jeklu za izboljšanje primernosti za strojno obdelavo za industrijsko proizvodnjo. Deluje kot mazivo, ki olajša globoko vrtanje in obdelavo pri visoki hitrosti. Galvaniziranje je postopek nanašanja zaščitne prevleke iz cinka na jeklo, da se prepreči korozija.
            
         
               (4)
            
            
               Čeprav je jeklo brez svinca na voljo za nekatere posebne uporabe, nadomestitev pri preostalih uporabah trenutno znanstveno in tehnično ni izvedljiva. Nadaljnje zmanjšanje področja uporabe izjeme se je izkazalo kot trenutno neizvedljivo zaradi zelo zapletene dobavne verige.
            
         
               (5)
            
            
               V zvezi s pocinkanim jeklom je svinec še vedno potreben samo pri vročem pocinkanem jeklu in v manjši koncentraciji zaradi napredka v tehnologiji.
            
         
               (6)
            
            
               Ker za zadevni uporabi v kategorijah 1 do 7 in 10 danes ni na voljo dovolj zanesljivih alternativ oziroma ni verjetno, da bodo v bližnji prihodnosti dostopne na trgu, ter je v primeru vročega pocinkanega jekla vsebnost svinca posledica nečistosti iz recikliranega cinka, je obdobje veljavnosti do 21. julija 2021 upravičeno za obe uporabi, medtem ko bi krajše obdobje lahko ustvarilo nepotrebno upravno breme za industrijo. Za kategorije, ki niso kategorije 1 do 7 in 10, obstoječa izjema velja za obdobja veljavnosti iz drugega pododstavka člena 5(2) Direktive 2011/65/EU.
            
         
               (7)
            
            
               Direktivo 2011/65/EU bi bilo zato treba ustrezno spremeniti –
            
         SPREJELA NASLEDNJO DIREKTIVO:
   Člen 1
   Priloga III k Direktivi 2011/65/EU se spremeni, kakor je navedeno v Prilogi k tej direktivi.
   Člen 2
   1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. junija 2019. Besedila navedenih predpisov nemudoma sporočijo Komisiji.
   Navedene predpise uporabljajo od 1. julija 2019.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice sporočijo Komisiji besedilo temeljnih predpisov nacionalnega prava, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 1. marca 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 174, 1.7.2011, str. 88.
   
      PRILOGA
      V Prilogi III k Direktivi 2011/65/EU se točka 6(a) nadomesti z naslednjim:
      
         
                     „(6)
                  
                  
                     Svinec v zlitinah z jeklom za strojno uporabo in v pocinkanem jeklu, ki vsebujejo do 0,35 masnih % svinca
                  
                  
                     Preneha veljati:
                     
                                 —
                              
                              
                                 21. julija 2021 za kategoriji 8 in 9, razen za in vitro diagnostične medicinske pripomočke ter instrumente za spremljanje in nadzor za industrijsko uporabo;
                              
                           
                                 —
                              
                              
                                 21. julija 2023 za kategorijo 8 in vitro diagnostične medicinske pripomočke,
                              
                           
                                 —
                              
                              
                                 21. julija 2024 za kategorijo 9 instrumente za spremljanje in nadzor za industrijsko uporabo ter za kategorijo 11.
                              
                           
               
                     6(a)-I
                  
                  
                     Svinec v zlitinah z jeklom za strojno uporabo, ki vsebujejo do 0,35 masnih % svinca, ter v sestavnih delih iz vročega pocinkanega jekla, ki vsebujejo do 0,2 masnih % svinca
                  
                  
                     Preneha veljati 21. julija 2021 za kategorije 1 do 7 in 10.“